Baeri päev

Baeri päev on Karl Ernst von Baeri mälestusüritus Tartus tema sünniaastapäeva (28. veebruaril) tähistamiseks.

Baeri sünniaastapäeva on mälestusüritusega tähistatud aastail 1877–1926 ning järjekindlalt alates 1972. aastast. Baeri päeva on korraldanud Eesti Looduseuurijate Selts, hiljem koos Baeri Muuseumiga.

Tavaliselt algab see väikese kõne ja lillede asetamisega Karl Ernst von Baeri monumendi juures Toomemäel, millele järgneb teaduslik seminar ettekannetega Baeri majas Tartus Veski tänaval.

Vaata ka
Folia Baeriana

Kategooria:Tartu ajalugu
Kategooria:Eesti Looduseuurijate Selts